Komission direktiivi 2002/62/EY, annettu 9 päivänä heinäkuuta 2002, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 76/769/ETY liitteen I mukauttamisesta tekniikan kehitykseen yhdeksännen kerran (orgaaniset tinayhdisteet) (ETA:n kannalta merkityksellinen teksti)



Virallinen lehti nro L 183 , 12/07/2002 s. 0058 - 0059



Komission direktiivi 2002/62/EY, annettu 9 päivänä heinäkuuta 2002, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 76/769/ETY liitteen I mukauttamisesta tekniikan kehitykseen yhdeksännen kerran (orgaaniset tinayhdisteet) (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY(1), sellaisena kuin se on viimeksi muutettuna komission direktiivillä 2001/91/EY(2), ja erityisesti sen 2 a artiklan, joka on lisätty neuvoston direktiivillä 89/678/ETY(3), sekä katsoo seuraavaa: (1) Direktiivin 76/769/ETY liitteen I mukauttamisesta tekniikan kehitykseen viidennen kerran annetussa komission direktiivissä 1999/51/EY(4) kielletään orgaanisten tinayhdisteiden käyttö sellaisten veneiden rungon antifouling-käsittelyssä, joiden pituus on vähemmän kuin 25 metriä, sekä minkä tahansa pituisten, lähinnä sisävesille tarkoitettujen alusten rungon antifouling-käsittelyssä. Kyseisessä direktiivissä vaaditaan antifouling-tuotteissa käytettäviä orgaanisia tinayhdisteitä koskevien säännösten tarkistamista ottaen kaikilta osin huomioon Kansainvälisessä merenkulkujärjestössä (IMO) tapahtuva kehitys ja erityisesti IMO:n alaisen meriympäristön suojelua käsittelevän komitean vaatimus kieltää laivojen antifouling-käsittelyssä biosidina käytettävien orgaanisten tinayhdisteiden käyttö maailmanlaajuisesti 1 päivään tammikuuta 2003 mennessä. (2) Tieteelliset tutkimukset osoittavat, että tietyt laivoihin käytetyt antifouling-tuotteet aiheuttavat merkittäviä ympäristöriskejä. IMO:n diplomaattikonferenssissa lokakuussa 2001 hyväksytty antifouling-tuotteiden vahingollisten valvontaa koskeva IMO:n kansainvälinen yleissopimus (International Convention on the Control of Harmful Anti-fouling Systems) sisältää kiellon käsitellä tai uudelleenkäsitellä laivoja orgaanisilla tinayhdisteillä, jotka toimivat biosideinä antifouling-tuotteissa. (3) Orgaanisten tinayhdisteiden käsittely- ja uudelleenkäsittelykielto vaikuttavat välittömästi tinayhdisteiden sisämarkkinoihin, ja tämän vuoksi on tarpeen lähentää jäsenvaltioiden lainsäädäntöä tällä alalla sekä muuttaa direktiivin 76/769/ETY liitettä I ja erityisesti direktiiviä 1999/51/EY. (4) Tulevassa Euroopan parlamentin ja neuvoston asetuksessa säädetään toimista, jotka koskevat tinayhdisteillä käsiteltyjä aluksia. (5) Euroopan parlamentin ja neuvoston direktiivissä 94/25/EY(5) annetaan säännöksiä huviveneistä, ja kyseisiä veneitä koskevat samat rajoitukset kuin muitakin aluksia. (6) Tämä direktiivi ei vaikuta yhteisön lainsäädäntöön, joka koskee neuvoston direktiivissä 89/391/ETY(6) sekä siihen perustuvissa erillisissä direktiiveissä ja erityisesti neuvoston direktiivissä 90/394/ETY(7), sellaisena kuin se on viimeksi muutettuna direktiivillä 1999/38/EY(8), ja työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä annetussa neuvoston direktiivissä 98/24/EY(9) asetettuja työsuojelun vähimmäisvaatimuksia. (7) Tämä direktiivi ei vaikuta yhteisön lainsäädäntöön, joka koskee orgaanisten tinayhdisteiden käyttöä elintarvikkeiden kanssa kosketuksiin joutuvissa muoveissa, josta säädetään elintarvikkeiden kanssa kosketuksiin joutuvista muovisista tarvikkeista 23 päivänä helmikuuta 1990 annetussa komission direktiivissä 90/128/ETY(10), sellaisena kuin se on viimeksi muutettuna direktiivillä 2002/17/EY(11). (8) Tämän direktiivin säännökset ovat vaarallisten aineiden ja valmisteiden kaupan teknisten esteiden poistamisesta annettujen direktiivien mukauttamista tekniikan kehitykseen käsittelevän komitean lausunnon mukaisia, ON ANTANUT TÄMÄN DIREKTIIVIN: 1 artikla Mukautetaan direktiivin 76/769/ETY liite I tekniikan kehitykseen tämän direktiivin liitteen mukaisesti. 2 artikla Jäsenvaltioiden on annettava ja julkaistava tämän direktiivin noudattamisen edellyttämät säädökset viimeistään 31 päivänä lokakuuta 2002. Niiden on ilmoitettava tästä komissiolle viipymättä. Jäsenvaltioiden on sovellettava näitä säädöksiä viimeistään 1 päivänä tammikuuta 2003. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 9 päivänä heinäkuuta 2002. Komission puolesta Erkki Liikanen Komission jäsen (1) EYVL L 262, 27.9.1976, s. 201. (2) EYVL L 286, 30.10.2001, s. 27. (3) EYVL L 398, 30.12.1989, s. 24. (4) EYVL L 142, 5.6.1999, s. 22. (5) EYVL L 164, 30.6.1994, s. 15. (6) EYVL L 183, 29.6.1989, s. 1. (7) EYVL L 196, 26.7.1990, s. 1. (8) EYVL L 138, 1.6.1999, s. 66. (9) EYVL L 131, 5.5.1998, s. 11. (10) EYVL L 349, 13.12.1990, s. 26. (11) EYVL L 58, 28.2.2002, s. 19. LIITE Korvataan direktiivin 76/769/ETY liitteessä I oleva 21 kohta seuraavasti: >TAULUKON PAIKKA>